楊澤怡

楊澤怡係香港歌手、演員及編劇，喺2013年開始踏入娛樂圈，然後喺2016年喺香港教育大學畢業。佢初初係以女子組合FFx成員身份出道，曾經攞過新城電台新人組合銀獎，之後組合解散，佢就繼續個人發展。

佢係香港親中派嘅支持者。

經歷 
佢曾經透露，話自己由中三開始就住兒童之家，之後因為生活開支曾經幫人拍私影，結果俾人性侵。

去到2013年，楊澤怡以女子組合FFx成員身份出道。組合曾經因為歌曲《Sugar Baby》MV嘅質素問題，引起網民廣泛關注。不過，之後組合傳出不和，另外三名FF成員喺接受傳媒訪問嘅時候，就力數楊澤怡幾宗罪，包括扮大家姐爭企中間、脾氣大經常鬧成員、帶成員們出席揾快錢嘅陪酒飯局，甚至要求成員們喺男人面前跳舞。另外，佢又曾經聲稱經紀人對佢進行性侵犯，但亦被前團員批評佢講大話。

參演電影 

2015年：《男極探射燈》
 2016年：《義本無情》
 2017年：《盗墓迷情》
 2018年：《青春戰記2》

政治立場 
楊澤怡喺香港政治上係親中派嘅支持者，喺七警暗角打人案入面，佢曾經出席撐警集會活動，仲擔任主持同表演嘉賓，接受訪問嘅時候話警察訓練有素，唔會無緣無故去犯法。被問到警察拉咗曾健超去暗角毒打，佢就冇正面回應，淨係話警察為市民付出好多，又用暴徒形容示威者。另外，佢又批評雨傘革命嘅參與者係為咗去玩。

facebook：楊澤怡Shirley Young
instagram：楊澤怡Shirley Young

香港女歌手
澤怡
香港建制派人士